
I'm from Turkey !? I. 50x70 linometszet

Amikor ezt a pályamunkát készítettem, az egyszerűségre törekedtem. A munka készítése folyamán Törökországban tartózkodtam Erasmus-program keretében, így lehetőségem nyílt arra , hogy a török kultúrát megismerhessem. Ezért sok fotót készítettem az ott élő emberekről. Igyekeztem jellemző, mindennapi jellegű pillanatokat megörökíteni. A pályamunkák készítése során pedig ezeket a fotókat használtam fel, dolgoztam át. Amint láthatjuk a rőzsehordó idős néni, az iskolába igyekvő gyerekek és az imádkozó férfiak csoportja mind a török hétköznapi élet momentumai. Fogyasztásos technikával dolgoztam ezeken a linóleum-metszeteken. Tehát először elkészítettem a szürke dúcot, majd tovább metszettem és így létrejött a fekete réteg nyomófelülete. Megpróbáltam játszani a fekete, szürke és fehér felületekkel és a vésőnyomokkal.



